GLOBAL พุ่ง 7% โบรกฯอัพเป้า 19.50 บ.-ปรับกำไรปีนี้เพิ่ม รับไตรมาส 2 โตเกินคาด
GLOBAL พุ่ง 7% โบรกฯอัพเป้า 19.50 บ.-ปรับกำไรปีนี้เพิ่ม รับไตรมาส 2 โตเกินคาด ล่าสุดอยู่ที่ 18.80 บาท บวก 1.30 บาท หรือ 7.43% มูลค่าซื้อขาย 224 ล้านบาท
GLOBAL พุ่ง 7% โบรกฯอัพเป้า 19.50 บ.-ปรับกำไรปีนี้เพิ่ม รับไตรมาส 2 โตเกินคาด ล่าสุดอยู่ที่ 18.80 บาท บวก 1.30 บาท หรือ 7.43% มูลค่าซื้อขาย 224 ล้านบาท
31 ก.ค. 2563

ผู้สื่อข่าวรายงานว่า ราคาหุ้น บริษัท สยามโกลบอลเฮ้าส์ จำกัด (มหาชน) หรือ GLOBAL ล่าสุด ณ เวลา 10.05 น. อยู่ที่ 18.80 บาท บวก 1.30 บาท หรือ 7.43% สูงสุดที่ 18.80 บาท ต่ำสุดที่ 18.44 บาท ด้วยมูลค่าซื้อขาย 224 ล้านบาท โดยราคาหุ้นปรับตัวขึ้นสูงสุดในรอบกว่า 1 ปี นับตั้งแต่ราคาหุ้นอยู่ที่ระดับ 18.82 บาท เมื่อวันที่ 20 ธ.ค.2561

ทั้งนี้ บล.เคทีบี (ประเทศไทย) ระบุในบทวิเคราะห์  ยังคงคำแนะนำ “ซื้อ” GLOBAL แต่ปรับราคาเป้าหมายขึ้นเป็น 19.50 บาท อิง PER ปี 2563 ที่ 37 เท่า จากเดิมที่ 16 บาท เนื่องจากมองว่าบริษัทผ่านพ้นจุดต่ำสุดไปแล้วหลังการผ่อนคลายการ lock down รวมถึงการปรับ gross margin ขึ้น
โดย GLOBAL รายงานกำไรสุทธิในไตรมาส 2/63 ที่ 507 ล้านบาท ลดลง 2.5% เมื่อเทียบจากปีก่อน และ  17.7%  เมื่อเทียบจากไตรมาสก่อน ซึ่งดีกว่าตลาดคาดถึง 33% จึงปรับกำไรปี 2563 ขึ้น 18% อัตรากำไรขั้นต้นดีขึ้นเป็น 23% จากเดิม 20% จากการเพิ่มสัดส่วนสินค้ากลุ่ม housebrand ที่มีอัตรากำไรขั้นต้นสูง
นอกจากนี้บริษัทยังคงแผนที่จะขยายสาขาประมาณ 5 แห่งในปีนี้ บล.เคทีบี (ประเทศไทย) คาดว่ากำไรช่วงครึ่งปีหลังปี 2563 จะมีแนวโน้มดีขึ้นหลังสถานการณ์ COVID-19 คลี่คลายราคาหุ้น outperform SET +7% ในช่วง 1 เดือนที่ผ่านมาจากการผ่อนคลาย lock down
อย่างไรก็ตามเชื่อว่าราคาหุ้นมีโอกาสปรับตัวขึ้นได้ Key catalyst คือ สถานการณ์ COVID-19 มีแนวโน้มดีขึ้น บริษัทผ่านพ้นจุดต่ำสุดและสามารถบริหาร gross margin และ housebrand ได้เป็นอย่างดี ทั้งนี้ต้องบริหารความเสียงในเรื่องของการควบคุมไม่ให้เกิด second wave ของ COVID-19
ด้าน บล.ฟินันเซีย ไซรัส ระบุในบทวิเคราะห์ ยังแนะนำ “ซื้อ” GLOBAL ราคาเป้าหมาย 19.50 บาท โดย GLOBAL ประกาศกำไรสุทธิไตรมาส 2/63 ดีกว่าคาด 12% ที่ 507 ล้านบาท แม้ถูกกระทบจาก COVID-19 ต้องปิดสาขาและทำให้ SSSG ลดลง 20% เมื่อเทียบจากปีก่อน แต่ชดเชยด้วย Gross Margin ที่ดีมากทำจุดสูงสุดใหม่จากการเพิ่มสัดส่วน House Brand หักล้างการอ่อนตัวลงของรายได้ได้ทั้งหมด แนวโน้มครึ่งหลังปี 2563 ฟื้นตัวต่อเนื่อง ล่าสุด SSSG เดือนก.ค. เริ่มทรงตัวถึงบวกเล็กน้อย